શહેરમાં બળાત્કારના બે બનાવ નોંધાયા છે. પહેલાં બનાવમાં એક પરિણિતાને બળજબરીથી પ્રેમજાળમાં ફસાવ્યા પછી પુત્રને મારી નાખવાની ધમકી આપી અલગ અલગ હોટલ તેમજ પીડીતાના અને પોતાના ઘરમાં અનેક વખત બળાત્કાર ગુજારનાર શખસે 3૫ હજાર પડાવ્યા હતા. વધુ ૧ લાખની માંગણી કરતા મામલો પોલીસ સુધી પહોંચ્યો હતો. પોલીસે બળાત્કારના ગુનામાં તેની ધરપકડ કરી જેલ હવાલે કર્યો હતો. પકડાયેલો શખસ પોલીસમાં ભરતી થવાની તૈયારી કરી રહ્યો હતો પરંતુ કર્મોએ તેને ગુનેગાર બનાવી દીધો . જ્યારે બીજા બનાવમાં સોસિયલ મિડિયા થકી સંપર્કમાં આવેલા શખસે તરૂણીને સિરીયલ, ફિલ્મોમાં કામ અપાવવાની લાલચ આપીને ફસાવ્યા બાદ બળાત્કાર ગુજારી કુંવારી માતા બનાવી દીધી હતી. પીડીતાએ ગાંધીગ્રામના શખસ અને કથિત પત્ની સામે ફરિયાદ નોંધાવી હતી. જોકે મેડિકલ ચેકઅપ માટે ઇન્કાર કરી દેતા પોલીસ મુંજવણમાં મૂકાઇ ગઇ છે.